google/wiki40b huggingface dataset:
पुंज विश्लेषण

आँकड़ो या बिन्दुओं को गुच्छों में या ढेरों में एकत्र करने के विज्ञान को पुँजकलन या गुच्छा विश्लेषण करना कह सकते हैं। सांख्यिकी में आज कल डेटा विश्लेषण में यह बहुत प्रयुक्त हो रहा है। अंग्रेज़ी में इसे cluster analysis या numerical taxonomy कहते हैं। यह एक प्रकार की वर्गीकरण विधा है।
गुच्छा या पुंज बनाने की क्रिया में दो एकदम समान या बहुत समान आँकड़ों को लिया जाता है और उनको एक गुच्छा बना दिया जाता है। इसी प्रकार कई बिन्दुओं या आंकड़ों का एक समूह या पुंज या गुच्छा बनता है। इसी प्रकार दिये गए आँकड़ों के चन्द गुच्छे बनाए जाता हैं। इस प्रकिया का सबसे आसान उदाहरण रात के आसमान में एक-दूसरे के नजदीक बसे तारों के गुच्छों को एक प्रकाश के रूप में व्यक्त करने पर मिलेगा।
इस विश्लेषण का फायदा यह है कि कई बिन्दुओं या असंख्य बिन्दुओं के बदले चंद गुच्छों का ही अध्ययन करना पड़ता है।
भारतीय खनि विद्यापीठ विश्वविद्यालय

भारतीय खनि विद्यापीठ विश्वविद्यालय या इंडियन स्कूल ऑफ़ माइन्स भारत के खनन संबंधी शोध संस्थानों में सबसे प्रमुख है। यह संस्थान नवनिर्मित झारखंड प्रान्त के धनबाद नामक शहर में स्थित है। इसकी स्थापना 1926 में लन्दन के रॉयल स्कूल ऑफ़ माईन्स के तर्ज पर की गई थी।
पावापुरी

प्राचीन नाम

13वीं शती ई॰ में जिनप्रभसूरीजी ने अपने ग्रंथ विविध तीर्थ कल्प रूप में इसका प्राचीन नाम अपापा बताया है। पावापुरी का अभिज्ञान बिहार शरीफ रेलवे स्टेशन (बिहार) से 9 मील पर स्थित पावा नामक स्थान से किया गया है। यह स्थान राजगृह से दस मील दूर है। भगवान महावीर स्वामी के निर्वाण का सूचक एक स्तूप अभी तक यहाँ खंडहर के रूप में स्थित है। स्तूप से प्राप्त ईटें राजगृह के खंडहरों की ईंटों से मिलती-जुलती हैं। जिससे दोनों स्थानों की समकालीनता सिद्ध होती है। कनिंघम के मत में जिसका आधार शायद बुद्धचरित[2] में कुशीनगर के ठीक पूर्व की ओर पावापुरी की स्थिति का उल्लेख है, कसिया जो प्राचीन कुशीनगर के नाम से विख्यात है, से 12 मील दूर पदरौना नामक स्थान ही पावा है। जहाँ गौतम बुद्ध के समय मल्ल-क्षत्रियों की राजधानी थी।

जैन मान्यताएं

भगवान महावीर का मोक्ष 72 वर्ष की आयु में हुआ था।

बौद्ध मान्यताएं

जीवन के अंतिम समय में तथागत ने पावापुरी में ठहरकर चुंड का सूकर-माद्दव नाम का भोजन स्वीकार किया था। जिसके कारण अतिसार हो जाने से उनकी मृत्यु कुशीनगर पहुँचने पर हो गई थी।

फ़ाज़िलपुर

कनिंघम ने पावा का अभिज्ञान कसिया के दक्षिण पूर्व में 10 मील पर स्थित फ़ाज़िलपुर नामक ग्राम से किया है। जैन ग्रंथ कल्पसूत्र के अनुसार महावीर ने पावा में एक वर्ष बिताया था। यहीं उन्होंने अपना प्रथम धर्म-प्रवचन किया था, इसी कारण इस नगरी को जैन संम्प्रदाय का सारनाथ माना जाता है। महावीर स्वामी द्वारा जैन संघ की स्थापना पावापुरी में ही की गई थी।

पर्यटन

यहाँ कमल तालाब के बीच जल मंदिर विश्व प्रसिद्ध है। समोशरण मंदिर, मोक्ष मंदिर और नया मन्दिर भी दर्शनीय हैं।
आग्नेय शैल

आग्नेय चट्टान (जर्मन: Magmatisches Gestein, अंग्रेज़ी: Igneous rock) की रचना धरातल के नीचे स्थित तप्त एवं तरल चट्टानी पदार्थ, अर्थात् मैग्मा, के सतह के ऊपर आकार लावा प्रवाह के रूप में निकल कर अथवा ऊपर उठने के क्रम में बाहर निकल पाने से पहले ही, सतह के नीचे ही ठंढे होकर इन पिघले पदार्थों के ठोस रूप में जम जाने से होती है। अतः आग्नेय चट्टानें पिघले हुए चट्टानी पदार्थ के ठंढे होकर जम जाने से बनती हैं। ये रवेदार भी हो सकती है और बिना कणों या रवे के भी। ये चट्टानें पृथ्वी पर पायी जाने वाली अन्य दो प्रमुख चट्टानों, अवसादी और रूपांतरित के साथ मिलकर पृथ्वी पर पायी जाने वाली चट्टानों के तीन प्रमुख प्रकार बनाती हैं।
पृथ्वी के धरातल की उत्पत्ति में सर्वप्रथम इनका निर्माण होने के कारण इन्हें 'प्राथमिक शैल' भी कहा जाता है। ऐसा इसलिए भी कहा जाता है कि यही वे पहली चट्टानें हैं जो पिघले हुए चट्टानी पदार्थ से बनती हैंजबकि अवसादी या रूपांतरित चट्टानें इन आग्नेय चट्टानों के टूटने या ताप और दाब के प्रभाव आकार में बदलने से से बनती हैं।
इनके दो मुख्य प्रकार हैं। ज्वालामुखी उदगार के समय भूगर्भ से निकालने वाला लावा जब धरातल पर जमकर ठंडा हो जाने के पश्चात आग्नेय चट्टानों में परिवर्तित हो जाता है तो इसे बहिर्भेदी या ज्वालामुखीय चट्टान कहा जाता है। इसके विपरीत जब ऊपर उठता हुआ मैग्मा धरातल की सतह पर आकर बाहर निकलने से पहले ही ज़मीन के अन्दर ही ठंडा होकर जम जाता है तो इस प्रकार अंतर्भेदी चट्टान कहते हैं। 
चूँकि, ज़मीनी सतह से नीचे बनने वाली आग्नेय चट्टानें धीरे-धीरे ठंडी होकर जमती है, ये रवेदार होती हैं, क्योंकि मैग्माई पदार्थ के अणुओं के एक दूसरे के साथ संयोजित होकर क्रिस्टल या रवे बनाने हेतु काफ़ी समय मिल जाता है। इसके ठीक उलट, जब मैग्मा लावा के रूप में ज्वालामुखी उदगार के समय बाहर निकल कर ठंढा होकर जमता है तो रवे बनने के लिये पर्याप्त समय नहीं मिलता और इस प्रकार बहिर्भेदी आग्नेय चट्टानें काँचीय या गैर-रवेदार (glassy) होती हैं।
आग्नेय चट्टानों में परतों और जीवाश्मों का पूर्णतः अभाव पाया जाता है। अप्रवेश्यता अधिक होने के कारण इन पर रासायनिक अपक्षय का बहुत कम प्रभाव पड़ता है, लेकिन यांत्रिक एवं भौतिक अपक्षय के कारण इनका विघटन व वियोजन प्रारम्भ हो जाता है। ग्रेनाइट, बेसाल्ट, गैब्रो, ऑब्सीडियन, डायोराईट, डोलोराईट, एन्डेसाईट, पेरिड़ोटाईट, फेलसाईट, पिचस्टोन, प्युमाइस इत्यादि आग्नेय चट्टानों के प्रमुख उदाहरण है।

वर्गीकरण

आग्नेय चट्टानों घटना, बनावट, खनिज, रासायनिक संरचना और आग्नेय शरीर की ज्यामिति की विधा के अनुसार वर्गीकृत की जाती है|
शिव नाडार

परिचय

अगस्त 1976 में एक गैरेज में उन्होंने एचसीएल इंटरप्राइजेज की स्थापना की, तो 1991 में वे एचसीएल टेक्नोलॉजी के साथ बाजार में एक नए रूप में हाजिर हुए। पिछले तीन दशक में भारत में तकनीकी कंपनियों की बाढ़-सी आ गई है, लेकिन एचसीएल को उत्कर्ष तक ले जाने के पीछे शिव नाडार का नेतृत्व ही प्रमुख है। नाडार की कंपनी में बड़े पद तक पहुंचना भी आसान नहीं होता। शिव ने एक बार कहा था, मैं नेतृत्व के अवसर नहीं देता, बल्कि उन लोगों पर निगाह रखता हूं, जो कमान संभाल सकते हैं।
कुछ साल पहले फो‌र्ब्स की सूची में शामिल धनी भारतीयों में से एक, नाडार 1968 तक तमिलनाडु की डीसीएम कंपनी में काम करते थे। उन्होंने अपने साथ के छह लोगों को प्रेरणा दी, क्यों न एक कंपनी खोली जाए, जो ऑफिस इक्विपमेंट्स बनाए। फलत: 1976 में एचसीएल की नींव पड़ी। 1982 में जब आईबीएम ने एचसीएल को कंप्यूटर मुहैया कराना बंद कर दिया, तब नाडार और उनके साथियों ने पहला कंप्यूटर भी बना लिया। फिलहाल, हालत यह है कि एचसीएल की 80 फीसदी आमदनी कंप्यूटर और ऑफिस इक्विपमेंट्स से ही होती है। फरवरी 1987 में चर्चित पत्रिका 'टाइम' ने लिखा था, पूरी दुनिया नाडार की सोच और भविष्य के लिए तैयार किए गए नेटवर्क को देखकर आश्चर्यचकित और मुग्ध है। दरअसल, नाडार का साम्राज्य अर्थशास्त्र और शासन को नई परिभाषा देने वाला है। वैसे, तकरीबन तीन दशक पहले जब नाडार ने कंपनी स्थापित की थी, तो यह एक दांव की तरह ही था। तमिलनाडु में पहले नौकरी छोड़ना और बाद में दिल्ली में क्लॉथ मिल की जमी-जमाई जॉब को भी ठोकर मार देना..ऐसा साहस नाडार ही कर सकते थे, लेकिन वे न सिर्फ कामयाब हुए, बल्कि उन्होंने साथियों और निवेशकों का भरोसा भी जीता। मधुरभाषी नाडार बताते हैं, पिछले तीन-चार दशक में मैंने देखा है कि आईटी इंडस्ट्री का काफी विकास हुआ है। खासकर, हार्डवेयर, सॉफ्टवेयर, सर्विसेज, सॉल्यूशंस, नेटवर्किग, कम्युनिकेशन, इंटरनेट और आईटी इन्फ्रॉस्ट्रक्चर की दिशा में काफी संभावनाएं बढ़ी हैं। मैंने समय रहते अवसर पहचान लिया और इसीलिए कामयाब भी हुआ।
चन्द्र शेखर आजाद कृषि एवं प्रौद्योगिकी विश्वविद्यालय

चन्द्रशेखर आजाद कृषि एवं प्रौद्योगिक विश्वविद्यालय कानपुर, भारत में उत्तर प्रदेश राज्य के कानपुर जिले में स्थित एक कृषि विश्वविद्यालय है। इसका नामकरण कानपुर के प्रसिद्ध क्रांतिकारी चंद्रशेखर आज़ाद के नाम पर किया गया है। इसमें पाँच संकाय हैं। कृषि तथा गृह विज्ञान के संकाय कानपुर में हैं तथा कृषि अभियंत्रिकी और तकनीक का संकाय, मत्स्य संकाय, और दुग्ध संकाय इटावा में है। यह विश्वविद्यालय उत्तर प्रदेश के २९ जिलों में कृषि समुदायों की आवश्यकताओं की देखभाल करता है।
प्राजक्ता (फूल)

परिचय

यह 10 से 15 फीट ऊँचा और कहीं 25-30 फीट ऊँचा एक वृक्ष होता है और पूरे भारत में विशेषतः बाग-बगीचों में लगा हुआ मिलता है। विशेषकर मध्यभारत और हिमालय की नीची तराइयों में ज्यादातर पैदा होता है। इसके फूल बहुत सुगंधित, सफेद और सुन्दर होते हैं जो रात को खिलते हैं और सुबह मुरझा कर गिर जाते हैं।
विभिन्न भाषाओं में नाम : 
संस्कृत- शेफालिका। हिन्दी- हरसिंगार। 
मराठी- पारिजातक। गुजराती- हरशणगार। बंगाली- शेफालिका, शिउली। 
असमिया- शेवालि।
तेलुगू- पारिजातमु, पगडमल्लै। तमिल- पवलमल्लिकै, मज्जपु। 
मलयालम - पारिजातकोय, पविझमल्लि। कन्नड़- पारिजात। 
उर्दू- गुलजाफरी। इंग्लिश- नाइट जेस्मिन।
मैथिली- सिंघार, सिंगरहार |

गुण

यह हलका, रूखा, तिक्त, कटु, गर्म, वात-कफनाशक, ज्वार नाशक, मृदु विरेचक, शामक, उष्णीय और रक्तशोधक होता है। सायटिका रोग को दूर करने का इसमें विशेष गुण है।
रासायनिक संघटन : इसके फूलों में सुगंधित तेल होता है। रंगीन पुष्प नलिका में निक्टैन्थीन नामक रंग द्रव्य ग्लूकोसाइड के रूप में 0.1% होता है जो केसर में स्थित ए-क्रोसेटिन के सदृश्य होता है। बीज मज्जा से 12-16% पीले भूरे रंग का स्थिर तेल निकलता है। पत्तों में टैनिक एसिड, मेथिलसेलिसिलेट, एक ग्लाइकोसाइड (1%), मैनिटाल (1.3%), एक राल (1.2%), कुछ उड़नशील तेल, विटामिन सी और ए पाया जाता है। छाल में एक ग्लाइकोसाइड और दो क्षाराभ होते हैं।

उपयोग

इस वृक्ष के पत्ते और छाल विशेष रूप से उपयोगी होते हैं। इसके पत्तों का सबसे अच्छा उपयोग गृध्रसी (सायटिका) रोग को दूर करने में किया जाता है। 
विधि: हरसिंगार के ढाई सौ ग्राम पत्ते साफ करके एक लीटर पानी में उबालें। जब पानी लगभग 700 मिली बचे तब उतारकर ठण्डा करके छान लें, पत्ते फेंक दें और 1-2 रत्ती केसर घोंटकर इस पानी में घोल दें। इस पानी को दो बड़ी बोतलों में भरकर रोज सुबह-शाम एक कप मात्रा में इसे पिएँ। 
ऐसी चार बोतलें पीने तक सायटिका रोग जड़ से चला जाता है। किसी-किसी को जल्दी फायदा होता है फिर भी पूरी तरह चार बोतल पी लेना अच्छा होता है। इस प्रयोग में एक बात का खयाल रखें कि वसन्त ऋतु में ये पत्ते गुणहीन रहते हैं अतः यह प्रयोग वसन्त ऋतु में लाभ नहीं करता।
मोहम्मद बिन सलमान

प्रारम्भिक जीवन

मोहम्मद बिन सलमान अल सौद जेद्दा में ३१ अगस्त १९८५ को पैदा हुए थे।वह अपने तीसरे पिता राजा सलमान और माँ फाहदा बिन फलाह के बेटे है।फाहदा बिन फलाह अल अजमान जनजाति के पूर्व शाह रखन बिन हिथलयन की पोती है।युवराज मोहम्मद अपने भाई-बहनो में सबसे बड़े है और सऊदी अनुसंधान और विपणन समूह के पूर्व अध्यक्ष तुर्की बिन सलमान के भाई है।इन्होने राजा सउद विश्वविद्यालय से कानून में स्नातक की डिग्री प्राप्त की थी।
उपचार

उन सभी पदार्थों या प्रक्रियाओं को उपचार कहते हैं जो रोग से मुक्ति प्रदान करते हैं, जैसे औषधियाँ', शल्यचिकित्सा, जीवनशैली में परिवर्तन आदि। इसमें वह दार्शनिक मानसिकता (mindset) भी सम्मिलित की जा सकती है व्यक्ति को रोगमुक्त करने में सहायक हो।
कुत्स

कुत्स (1)

ऋग्वेद में उल्लिखित आर्जुनेय कुत्स। इनका नाम अनेक बार आया है। इन्होंने सुष्ण दानव को पराजित करने में इंद्र की सहायता की थी। इनकी वीरता के उल्लेख भी प्राप्त होते हैं। इन्होंने तुग्न, वेतसु आदि को पराजित किया था। स्वयं इनके पराजय का भी वर्णन प्राप्त होता है (ऋ 1-53-10)। इंद्र ने भी इन्हें अतिथिग्व तथा आयु के साथ पराजित किया था। ब्राह्मण ग्रंथों में भी इनका उल्लेख इंद्र के साथ किया गया है (पंचविंश ब्रा0 9-2-28)।

कुत्स (2)

पंचविंश ब्राह्मण में (14-6-6) उल्लिखित कुत्स औरव। इन्होंने अपने पुरोहित उपगु सौश्रवस का वध कर दिया था। संभवत: इन्हीं के पुत्र कौत्सजिन का उल्लेख शतपथ ब्राह्मण 10-6-5-9 तथा बृहदारण्यक उपनिषद् 6-4-5 में हुआ है। कदाचित् इन्हीं को जनमेजय के नागयज्ञ का उद्गाता बनाया गया था (म. भा., आदि। 53-6); और इन्हीं को राजर्षि भगीरथ ने अपनी कन्या हंसी का दान किया था जिससे वे अक्षयलोक को प्राप्त हुए (वही, अनु. 137-26)।

(3)

चाक्षुष मनु के पुत्र (भाग. पु. 4-13-16)।

(4)

भार्गव गोत्रकार जिनका उल्लेख मत्स्य पुराण में हुआ है (म.195-22)।
वॉल स्ट्रीट पर कब्जा करो

वॉल स्ट्रीट अमरीका का एक मार्ग है जो लोवर मैनहट्टन, न्यूयॉर्क सिटी, न्यूयॉर्क, USA में है। यह मार्ग ब्रॉडवे से पूर्व दिशा में ईस्ट नदी की ओर इस आर्थिक जिले के ऐतिहासिक केन्द्र से होते हुए साउथ स्ट्रीट तक जाता है। यह न्यूयॉर्क स्टॉक एक्सचेंज का पहला स्थायी स्थल है; कुछ समय बाद वॉल स्ट्रीट, आसपास के भौगोलिक स्थल का नाम बन गया। लेकिन सितंबर २०११ के बाद से वहां शुरु हुये 'वॉल स्ट्रीट पर कब्जा करो' आंदोलन ने पूरी दुनिया का ध्यान अपनी ओर खिंचा है।

आंदोलन

सितंबर २०११ में शुरु हुये वॉल स्ट्रीट पर कब्जा करो आंदोलन में शामिल लोग अमरीकी समाज में लोगों की आमदनियों में बढ़ते फ़ासले, जिसे वो कॉरपोरेट के कथित लालच का नाम देते हैं और बेरोज़गारी के ख़िलाफ़ प्रदर्शन किया। प्रदर्शनकारियों का कहना था कि सरकार पूंजीपतियों के हितों का ज़्यादा ध्यान रख रही है। कुछ जगहों पर इसे पूंजीवादी व्यवस्था के विरोधियों का एक गठबंधन भी बताया गया।
बीबीसी संवाददाता जेम्स रीड का कहना है कि हालांकि इसे मिस्र के तहरीर चौराहे जैसी क्रांति नहीं क़रार दिया जा सकता है लेकिन अमरीकी पूंजीवाद के केंद्र - वॉल स्ट्रीट पर हो रहा ये प्रदर्शन इस बात का संकेत है कि आर्थिक मंदी किस तरह अमरीका में बदलाव ला रहा है। हाल के दिनों में इस तरह के हुए कई प्रदर्शनों में से एक है। इसी तरह के प्रदर्शन अमरीका के दूसरे शहरों बोस्टन, शिकागो और सन फ्रांसिसको में भी आयोजित किए गए।

स्थिति

पिछले कुछ वर्षो में भवन निर्माण वित्तीय शक्ति के संदर्भ में वाल स्ट्रीट अमरीका में कुख्यात हो गया है। न्यूयॉर्क में वाल स्ट्रीट के सामने कुछ लोगों द्वारा शुरू किया गया प्रदर्शन देखते ही देखते अमरीका के कोने-कोने में फैल गया। 'वाल स्ट्रीट पर कब्जा करो' के नारे के साथ शुरू हुआ जन आंदोलन लाभ के निजीकरण और घाटे के सामाजीकरण की अवधारणा के खिलाफ गुस्से की अभिव्यक्ति है।
आर्थिक नीतियों और राहत पैकेज का लाभ अमरीका की मात्र एक प्रतिशत जनता को ही मिला है। अनुमान है कि अमरीका के चार सौ धनी परिवारों का देश की कुल आर्थिक संपदा के 50 फीसदी पर कब्जा है। राजनीतिक दलों और सत्तारूढ़ कुलीन तबके के खिलाफ लोग शांति मार्च निकाल रहे हैं।
उद्योगपतियों के हाथों में होने के कारण मीडिया घराने भी इन विरोध प्रदर्शनों को अधिक कवरेज नहीं दे रहे हैं। 'हम 99 प्रतिशत हैं' युवाओं में यह नारा लोकप्रिय हो रहा है। दूसरी आर्थिक मंदी के कारण बढ़ती बेरोजगारी लोगों के गुस्से की आग में ईंधन का काम रही है।
वाल स्ट्रीट पर कब्जा करो अभियान एक ऑस्ट्रेलियन वैज्ञानिक द्वारा मौत की चेतावनी जारी करने के एक साल बाद शुरू हुआ है। ऑस्ट्रेलियन नेशनल यूनिवर्सिटी में माइक्रोबायोलॉजी के प्रोफेसर फ्रेंक फैनर ने दावा किया है कि मानव जाति जनसंख्या विस्फोट से पैदा हुए बेकाबू उपभोग के कारण अपना अस्तित्व नहीं बचा पाएगी और आने वाले सौ सालों में खत्म हो जाएगी. साथ ही कुछ अन्य जीव-जंतुओं का अस्तित्व भी समाप्त हो जाएगा.
डेट्राइटट रेड विंग्स

डेट्राइटट रेड विंग्स, एक प्रसिद्ध आइस हॉकी टीम है, जो डेट्राइट में आधारित है। वे नैशनल हॉकी लीग में खेलते हैं।
उत्तर पश्चिम क्रिकेट टीम

उत्तर पश्चिम (पूर्व में पश्चिमी ट्रांसवाल) दक्षिण अफ्रीका में प्रथम श्रेणी क्रिकेट खेलता है।
गूगल आइऍमई

गूगल आइऍमई गूगल द्वारा विकसित टाइपिंग औजार (इनपुट मैथड ऍडीटर) है जो कम्प्यूटर पर विश्व की विभिन्न भाषाओं में लिखने की सुविधा प्रदान करता है। इसके द्वारा देवनागरी, बंगाली, चीनी, पंजाबी, रूसी, गुजराती, जापानी, तमिल, तेलुगु आदि २२ लिपियों में लिखने की सुविधा है।
यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। पहले गूगल की यह सेवा गूगल इण्डिक लिप्यन्तरण के नाम से ऑनलाइन सम्पादित्र के रूप में थी, बाद में इसकी लोकप्रियता को देखते हुये इसे ऑफलाइन प्रयोग के लिये दिसम्बर २००९ में गूगल आइऍमई के नाम से जारी किया गया।
यह औजार शब्दकोश आधारित लिप्यन्तरण पर आधारित है। अर्थात आप जो रोमन में टाइप करते हैं यह उसे अपने शब्दकोश से मिलाकर लिप्यन्तरित करता है तथा मिलते-जुलते शब्दों का सुझाव देता है।
संसदीय बहस

संसदीय बहस (Parliamentary debate) एक शैक्षणिक वाद-विवाद कार्यक्रम होता है। अंग्रेजी बोलने वाले विश्वविद्यालय स्तर के संस्थान इसे प्रायः बहस टीमें प्रायोजित करते हैं। अब यह हाई स्कूल स्तर पर भी होने लगा है। वास्तव में इसका नाम भले ही 'संसदीय बहस' हो किन्तु संसद से इसका सम्बन्ध नहीं है, हाँ इस बहस में प्रतिपक्षके नेता' तथा 'प्रधानमन्त्री' आदि सम्बोधन अवश्य प्रयुक्त होते हैं।
कोटपुतली विधानसभा क्षेत्र (राजस्थान)

कोटपुतली विधानसभा क्षेत्र राजस्थान का एक विधानसभा क्षेत्र है।
साइरस पलोनजी मिस्त्री

प्रारंभिक जीवन और शिक्षा

मिस्त्री ने मुंबई में कैथेड्रल एवं एंड जॉन कॉनन स्कूल में अध्ययन किया। उन्होंने सिविल इंजीनियरिंग में बी एस के साथ इंपीरियल कॉलेज, लंदन से स्नातक की उपाधि और लंदन बिजनेस स्कूल से प्रबंधन में विज्ञान में एक मास्टर डिग्री रखते है। वह सिविल इंजीनियर संस्थान के एक सदस्य है।

व्यक्तिगत जीवन

साइरस मिस्त्री पालोनजी मिस्त्री, एक शक्तिशाली उद्योगपति; और पैट्सी पेरिन दुबाश के सबसे छोटे बेटे है। 
मिस्त्री ने, वकील इकबाल छागला की बेटी और प्रसिद्ध विधिवेत्ता एम.सी. छागला की पोती, रोहिका छागला से शादी की। मिस्त्री और उनकी पत्नी के साथ में उनके दो बेटे हैं। मिस्त्री एक आयरिश नागरिक, और भारत के एक स्थायी निवासी है। एक आयरिश अखबार, The Independent, में एक खबर के मुताबिक, मिस्त्री खुद को एक वैश्विक नागरिक के रूप में देखते है और अपने पासपोर्ट के रंग को महत्वहीन सोचते है।

व्यवसाय

मिस्त्रीशापूरजी पालोनजी एंड कंपनी के प्रबंध निदेशक का काम कर रहे हैं, जो शापूरजी पालोनजी समूह का हिस्सा है। अपने पिता के सेवानिवृत्त होने से १ साल पहले, वह 1 सितंबर 2006 को टाटा संस के बोर्ड में शामिल हुए। 
2012 में, मिस्त्री टाटा संस के अध्यक्ष के रूप में नियुक्त किये गये था।
राजस्थान पत्रिका

इतिहास

राजस्थान पत्रिका का आरंभ १९५६ में उधार के ५०० रुपये पूँजी से एक शाम को प्रकाशित होने वाले समाचार पत्र के रूप में हुआ था। स्वर्गीय श्री कर्पूर चन्द्र कुलिश ने 7 मार्च 1956 को राजस्थान पत्रिका की आधारशिला रखी। उससे पहले वो उस समय के मुख्य समाचार पत्र राष्ट्रदूत के लिए कार्य किया करते थे। उस समय राजस्थान में अन्य दो समाचार पत्र लोकवाणी और नवयुग प्रमुख पाठक दल में शामिल थे, जो दोनों ही दिल्ली आधारित समाचार पत्र थे।
1964 में यह समाचार पत्र सुबह प्रकाशित होने वाला समाचार पत्र बना। पत्रिका ने अपना प्रथम जोधपुर संस्करण 1981 में प्रकाशित किया और अपने उदयपुर प्रकाशन के साथ इन्होंने एक और मील का पत्थर रखा। कोटा संस्करण मार्च 1986 और बीकानेर संस्करण अगस्त 1987 में जोड़े गये। सन 2000 में नयें संस्करण भीलवाड़ा, सीकर, श्रीगंगानगर आरम्भ हुए। 11 अगस्त 2002 को अहमदाबाद संस्करण और इसी वर्ष 28 अक्टूबर अजमेर संस्करण और वर्ष 2003 में सूरत संस्करण को इस सूची में शामिल किया गया।

विश्वसनीयता

न्यूयॉर्क टाइम्स के अनुसार राजस्थान पत्रिका में छपे समाचार पत्र को विश्वसनीय माना जाता है और यह एक पूर्ण रूप से प्रामाणिक और पूर्णतया पत्रिका के संवाददाताओं द्वारा प्राप्त होती है। प्रत्येक समाचार छपने से पूर्व तीन बार जाँचा जाता है।
छुइमुइ पौधा

छुइमुइ या लज्जावती (वैज्ञानिक नाम:Mimosa pudica) एक प्रकार का पौधा है, जिसकी पत्तियां, मानव स्पर्श पाने पर सिकुड कर बंद हो जातीं हैं, व कुछ देर बाद अपने आप ही खुल जातीं हैं।

वर्णन

छुईमुई लाल फूल की विवरण - लाल फूल वाली छुईमुई के पत्तों की लुगदी में सिंगरफ भष्म होता है | परंतु बकरी के दस सेर लेंड़ी में आँच देवे और मूँगा भी भष्म होता है | परंतु उसमें उपलों की आँच देवे | यह भष्म अर्द्धांग रोग को दूर करती है |
अदृश्य

अदृश्यता

अदृश्य होने का भाव अदृश्यता कहलाता है।
प्रशासन (सरकार)

भारत में ऐडमिनिस्ट्रेशन या प्रशासन का सामान्य अर्थ 'प्रबन्धन' से सम्बन्धित कार्य करना है। यूरोप में भी यह शब्द इसी अर्थ में प्रयुक्त होता है। किन्तु संयुक्त राज्य अमेरिका में यह उस अर्थ में प्रयुक्त होता है जिस अर्थ में भारत में 'सरकार' कहा जाता है।
भारत और युनिटेड किंगडम सहित यूरोप के अन्य देशों में 'सरकार' के अर्थ में 'गवर्नमेन्ट' का इस्तेमाल होता है, न कि 'ऐडमिनिस्ट्रेशन' का।
जालना - नगरसोल शटल

जालना-नगरसोल शटल सेवा भारतीय रेलवे की दक्षिण मध्य रेलवे की नई शटल सेवा है जो जालना जिला व नगरसोल को जोड़ती है। इसका शुभारंभ १७ मार्च २०१२ को जालना के खासदार रावसाहेब दानवे ने सुबह १०:३५ को किया गया। यह रेल जालना से शुरू होकर औरंगाबाद से होते हुए नगरसोल जाती है।

विशेषताएँ

इस शटल में आठ डब्बे है जिनमे दो पावर कार है वह छः सामान्य डब्बे है। इसकी कुल आसनक्षमता २,२४० है। यह जालना से नगरसोल की यात्रा ३ घंटे ४५ मिनट में पुरी करेगी व नगरसोल से जालना की वापसी यात्रा के लिए इसे चार घंटे लगेंगे। यह शटल एक्सप्रेस जालना से सप्ताह के छः दिन सुबह ५:३० को निकलती है औरंगाबाद में यह ७:१० को व अंततः नगरसोल में १०:३० बजे पहुँचती है। वापसी की यात्रा यह नगरसोल से शाम में ६:१५ से शुरू करती है औरंगाबाद में यह ९:१५ व अंततः जालना में यह १०:१५ को पहुँचती है। इसमें आगे चलकर दो महिला डिब्बे जोड़ने की भी योजना है।
आश्विन कृष्ण द्वादशी

आश्विन कृष्ण द्वादशी भारतीय पंचांग  के अनुसार सातवें माह की सत्ताइसवी तिथि है, वर्षान्त में अभी १५३ तिथियाँ अवशिष्ट हैं।
एलआरएसएएम

भारतीय नौसेना ने मिसाइल तकनीक एलआरएसएएम का सफल परीक्षण किया है।

परिचय

भारतीय नौसेना ने सतह से हवा में लम्बी दूरी के लिए एयर मिसाइल प्रणाली (एलआरएसएएम) का सफल परीक्षण किया। यह मिसाइल प्रणाली पायलट विहीन विमान को लक्ष्य करने में सक्षम है। मिसाइल परीक्षण 20 सितंबर 2016 को 14:25 बजे अंतरिम परीक्षण रेंज (आईटीआर) बालासोर उड़ीसा से किया गया।
अधिष्ठान

अधिष्ठान (तिब्बती : བྱིན་རླབས, THL: jinlap; जापानी : 加持 kaji; थाई : อธิษฐาน àtíttǎan) बज्रयान बौद्ध सम्प्रदाय से सम्बन्धित एक शब्द है जिसके कई अर्थ हैं। इसका मुख्य अर्थ है- आशीर्वाद का आरम्भ। मन्दिर के ऊंचे आधार को भी 'अधिष्ठान' कहते हैं।
एजेलिक अम्ल

एजेलिक अम्ल एक कार्बनिक यौगिक है।
मानसोल्लास (टीका ग्रन्थ)

सोमेश्वर द्वारा रचित 'मानसोल्लास' के लिए देखें, मानसोल्लास
मानसोल्लास सुरेशाचार्य द्वारा रचित अद्वैत का महान ग्रन्थ है। यह आदि शंकराचार्य द्वारा रचित 'दक्षिणामूर्ति स्त्रोत्र' का वार्तिक (टीका) ग्रन्थ है।
मोस्ट

मोस्ट (चेक भाषा: Most), चेक गणराज्य के मोस्ट जिले की राजधानी है, जो चेक मध्य पर्वर्तों और ओर पर्वतों के मध्य स्थित है और देश की राजधानी प्राग से ७७ किमी उत्तर-पश्चिम में स्थित बिलिना नदी के तट पर और उस्टि नाड लाबम के दक्षिणपश्चिम में है।

नामोत्पत्ति

मोस्ट का अर्थ चेक भाषा में "पुल" है। इस कस्बे का यह नाम यहाँ १०वीं सदी से बने दलदली क्षेत्र के ऊपर बने बहुत से पुलों के कारण पड़ा। इसका जर्मन नाम है ब्रूक्स (Brüx) जो "पुल" के लिए जर्मन भाषा के शब्द Brücke से व्युत्पन्न हुआ है।
यूरिया घोटाला

यूरिया घोटाला स्वतन्त्रता के बाद भारत में हुए घोटालों में एक प्रमुख घोटाला है।
नेशनल फर्टिलाइजर के एमडी सी एस रामकृष्णन ने कई अन्य व्यापारियों, जो कि पी वी नरसिंह राव के नजदीकी थे, के साथ मिलकर दो लाख टन यूरिया आयात करने के मामले में सरकार को 133 करोड़ रुपये का चूना लगा दिया। यह यूरिया कभी भारत तक पहुंच ही नहीं पाई। इस मामले में अब तक कुछ भी नहीं हुआ।
ओ

ओ देवनागरी लिपि का नोवा वर्ण है। यह एक स्वर भी है।
कबन्ध

कबन्ध एक गन्धर्व था जो कि दुर्वासा ऋषि के शाप के कारण राक्षस बन गया था। राम ने उसका वध करके राक्षस योनि से उसका उद्धार किया। एक अन्य कथा के अनुसार यह "श्री" नामक अप्सरा का पुत्र था और "विश्वावसु "नाम का गंधर्व था | यह अत्यंत सुंदर बलशाली तथा इच्छा के अनुसार रूप धारण करने वाला था एक बार इसने बड़ा भयंकर रूप धारण करके स्थूलशिरा नामक ऋषि को बहुत परेशान किया तब उन्होंने इसे शाप दे दिया कि तू इसी रूप में बना रहे यह बड़ा दारुण शाप था , इसके बाद एक बार इंद्र ने इस पर वज्र का प्रहार किया जिससे इसका सिर पेट में घुस गया केवल कबंध अर्थात धड़ ही शेष रहा जिसके कारण इसका नाम कबन्ध पड़ा || साभार आचार्य गोपाल कृष्ण - रामकथा प्रवक्ता
पाली, राजस्थान

प्रशासन

पाली एक जिला है जहाँ वर्तमान में श्री दिनेशचन्द्र जैन जिला कलेक्टर के रूप में एवं श्री दिपक भार्गव पुलिस अधीक्षक के रूप में कार्यरत है। सुश्री प्रभा शर्मा पाली की जिला न्यायाधीश है। वर्तमान मे यहां नगर परिषद सभापति श्री महेंद्र बोहरा है, जो कि 2014 में निर्वाचित हुए है। यह एक विधान सभा क्षेत्र भी है, जहां से श्री ज्ञानचन्द पारख विधायक है। उच्चतम न्यायालय के वरिष्ठ अधिवक्ता श्री प्रेम प्रकाश चौधरी वर्तमान में पाली से संसद सदस्य है वहीँ श्री पेमाराम चौधरी जिला प्रमुख है।
संत महिपती की मराठी रचनाएँ

१) श्रीभक्तविजय ५७ ९९१६ १६८४ २) श्रीकथासरामृत १२ ७२०० १६८७ ३) श्रीसंतलीलामृत ३५ ५२५९ १६८९ ४) श्रीभक्तलीलामृत ५१ १०७९४ १६९६ ५) श्रीसंतविजय २६ (अपूर्ण) ४६२८ १६९६ ६) श्रीपंढरी म्हात्म्य १२ - - ७) श्रीअनंत व्रतकथा - १८६ - ८) श्रीदत्तात्रेय जन्म - ११२ - ९) श्रीतुलसी महात्म्य ५ ७६३ - १०) श्रीगणेशपुराण (अपूर्ण) ४ ३०४ - ११) श्रीपांडुरंग स्तोत्र - १०८ - १२) श्रीमुक्ताभरणव्रत - १०१ - १३) श्रीऋषीपंचमी व्रत - १४२ - १४) अपराध निवेदन स्तोत्र - १०१ - १५) स्फुट अभंग व पदे - - - इन ग्रंथों में मराठी पद्य रचनाओं की संख्या चालीस हजार के करीब है। 'महाराष्ट्र कवि चरित्रकार' श्री. ज. र. आजगावकर द्वारी लिखित महिपती द्वारा रचित सुप्रसिध्द संतों का चरित्र निम्न नुसार है- श्री नामदेव चरित्र अभंग ६२ श्री हरिपाळ चरित्र अभंग ५८ श्री कमाल चरित्र अभंग ६७ श्री नरसी मेहता चरित्र अभंग ५२ श्री राका कुंभार चरित्र अभंग ४७ श्री जगमित्र नागा चरित्र अभंग ६३ श्री माणकोजे बोधले चरित्र अभंग ६७ श्री संतोबा पवार चरित्र अभंग १०२ श्री चोखामेळा चरित्र अभंग ४७
'श्री भक्तलीलामृत' इस ग्रंथ में पदों की संख्या १०७९४ है।
अपवाद

अन्य अर्थ

हात्ति, स्वामी, खसि, सम्धि, चाहिँ आदि।
जॉर्ज लूकस

जॉर्ज लूकस (अंग्रेज़ी: George Lucas) एक अमेरिकी फ़िल्म निर्माता एवं निर्देशक हैं। स्टार वॉर्स शृंखला और इंडियाना जोन्स उन्होंने बनाए हैं।
बागेरहाट सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बागेरहाट सदर उपजिला बांग्लादेश के दक्षिण-पश्चिमी भाग में, खुलना विभाग के बागेरहाट जिले में स्थित है।
२४३१ ईसा पूर्व

२४३१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४३१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।